Liviya Oliy sudi xabariga ko‘ra, Muammar Qazzofiy tuzumida vazir lavozimlarini egallagan 6 kishi, apellyatsiya sudigacha qamoqdan chiqariladi. Ular, Liviyaning sobiq yetakchisiga qarshi xalq isyonini bostirishda ayblanmoqda, deb xabar qiladi AFP. Tripolidagi bosh prokuror idorasi vakili Soddiq As-Surning so‘zlariga ko‘ra, advokatlarning iltimosi bilan "yosh va sog‘lig‘i bilan bog‘liq sabablar tufayli" sobiq hukumat a’zolariga nisbatan sud jarayoni noma’lum muddatga qoldirilgan edi. "Endilikda, sudning yangi qarori mamlakat poytaxtidagi axloq tuzatish markaziga yuboriladi", - deb qo‘shimcha qilgan As-Sur. Muammar Qazzofiyning olti vaziri 2015 yil 28 iyuldagi mahkamada 5 yildan umrbod qamoq jazosigacha mahkum etilgan edi. Umuman, o‘shanda 36 kishiga nisbatan ayblov xulosasi e’lon qilingan, Liviya sobiq rahbarining o‘g‘li Sayf Al-Islom o‘lim jazosiga hukm etilgandi.